
	TECHNINĖ SPECIFIKACIJA

	1.
	Sąvokos

	1.1. Pirkėjas– Uždaroji akcinė bendrovė „GRINDA“ (toliau – Grinda; Perkančioji organizacija).
1.2. Tiekėjas - ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkančioji organizacija sudaro sutartį.

	2.
	Bendrosios nuostatos

	Jeigu šioje techninėje specifikacijoje nurodomas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, standartai, sertifikatai dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, gali būti pateikiamas lygiavertis objektas nurodytajam. Pateikti minimalūs reikalavimai. Tiekėjai gali siūlyti geresnių charakteristikų pirkimo objektą.

	3.
	Pirkimo objektas
	STACIONARIOS BLAIVUMO TIKRINIMO SISTEMOS NUOMA

	4.
	Pirkimo objekto apimtys (kiekiai)
	1
	vnt.    Alkotesterių valdymo ir duomenų   
          kaupimo sistema (toliau - Sistema)

	
	
	9
	vnt.    Alkotesteriai stacionarūs

	
	
	3
	vnt.    Alkotesteriai stacionarūs ar mobilūs
Perkamas Prekių kiekis yra preliminarus. Perkančioji organizacija neįsipareigoja nupirkti viso nurodyto Prekių kiekio ar bet kokios jo dalies ir pirks pagal poreikį.

	5.
	Techniniai reikalavimai pirkimo objektui

	
	5.1. Alkotesterių valdymo ir duomenų kaupimo sistema (toliau - Sistema) turi būti valdoma ir pasiekiama centralizuotai. Visi, su Sistema susieti alkotesteriai privalo duomenis saugoti šios Sistemos vieningoje duomenų bazėje. 
5.2. Alkotesteriai (stacionarūs ir mobilūs/portatyviniai/nešiojami) turi būti vienos centralizuotos sistemos dalis (centralizuotas valdymas, administravimas) kuri formuoja pasitikrinusių darbuotojų ataskaitas. 
5.3. Alkotesteriai teikiami kalibruoti su atlikta metrologine patikra. Alkotesteriai turi bekontakčio testavimo funkciją, kuri yra aiškiai aprašyta ir numatyta kaip galimas ir naudotinas tikrinimo būdas.
5.4. Sistema turi turėti galimybę dirbti naudojant tiek stacionarius, tiek mobilius (nešiojamus / portatyvinius) įrenginius, kurie privalo būti valdomi bei administruojami vienos centrinės sistemos pagalba.
5.5. Turi būti galimybė, atsiradus poreikiui, prie sistemos pajungti naujus (papildomus) alkotesterius - tiek stacionarius, tiek mobilius (portatyvinius / nešiojamus).
5.6. Prie Sistemos turi būti jungiamasi per Interneto naršyklę. Sistema turi turėti rezervinį (mobilų) interneto ryšį, kuris užtikrina nenutrūkstamą sistemos veikimą dingus vietiniam interneto ryšiui.
5.7. Sistemoje turi  būti galimybė peržiūrėti blaivumo tikrinimo metu padarytą tikrinamojo darbuotojo nuotrauką.
5.8. Alkotesteriai (tiek stacionarūs / tiek nešiojami): integruotą alkoholio matavimo modulį, integruotą vaizdo kamerą, integruotą apšvietimą, kuris užtikrintų tamsioje patalpoje pakankamą fotografuojamų asmenų apšvietimą.
5.9. Visi alkotesteriai privalo turėti realiu laiku veikiančią biometrinio veidų atpažinimo (identifikavimo) funkciją, kuri sulygina testo metu padarytą asmens nuotrauką bei testavimo metu įvedamą identifikacinį numerį su sistemoje saugoma darbuotojo nuotrauka ir prisijungimo duomenimis.
5.10. Sistema turi veikti 24/7 (24 valandas per parą, 7 dienas per savaitę) režimu (išskyrus iš anksto suderintus planinius įrangos ir programos stabdymus). Sistema turi būti palaikoma visą sutarties galiojimo laiką (36 mėnesius).
5.11. Kiekvienas alkotesteris komplektuojamas su ne mažiau kaip 1000 vnt. higieniškai supakuotų ekologiškų šiaudelių (popierinių, individualiuose įpakavimuose) testams 1 (vienam) mėnesiui (viso vienam alkotesteriui ne mažiau kaip 12 000 vnt. metams).
5.12. Sistemos pranešimai ir sistemos programavimas turi būti atliekamas lietuvių kalba.
5.13. Sistemoje turi būti galimybė konfigūruoti ataskaitų siuntimo periodiškumą ir gavėjų el. pašto adresai.
5.14.Sistema turi gebėti filtruoti / ieškoti duomenis tokiais pjūviais: vardas, pavardė, darbuotojo ID, RFID kodas, data, laikas, vieta, matavimo rezultatai, identifikavimo statusas.
5.15. Sistemoje turi būti kaupiami ne senesni nei 6 mėnesių duomenys.
5.16. Sistemoje užregistruoti darbuotojai privalo būti atpažįstami visuose, tuo metu su Sistema susijusiuose, alkotesteriuose.
5.17. Sistema turi kaupti šią (neapsiribojant) informaciją:
* darbuotojo vardas ir pavardė,
* darbuotojo ID,
* veido atvaizdas,
* RFID kodas,
* matavimų data ir laikas,
* matavimo vieta,
* matavimo rezultatai,
* identifikavimo statusas: atpažintas / neatpažintas.
5.18. Užfiksavus neblaivų darbuotoją stacionariu ar mobiliu alkotesteriu Sistema turi formuoti nušalinimo nuo darbo aktą.
5.19. Sistema turi gebėti formuoti ir eksportuoti blaivumo tikrinimo ataskaitas pagal visus alkotesterius. Ataskaitose turi būti šie laukai: vardas, pavardė, darbuotojo ID, blaivumo tikrinimo rezultatai, blaivumo tikrinimo vieta, data, laikas.
5.20. Sistemoje turi būti galimybė valdyti alkoholio tolerancijos reikšmes.
5.21. Užfiksavus neblaivumo atvejį stacionariu ar mobiliu alkotesteriu, Sistema turi informuoti atsakingą asmenį:
5.21.1. SMS. Turinys:  vardas pavardė, darbuotojo ID, laikas, blaivumo tikrinimo vieta, blaivumo tikrinimo rezultatas;
5.21.2. El. paštas. Turinys: vardas pavardė, darbuotojo ID, laikas, blaivumo tikrinimo vieta, blaivumo tikrinimo rezultatas, nuorodą į sistemą apie konkretų įvykį.
5.22. Sistemoje turi būti integruota funkcija, skirta keistis informacija apie darbuotojus, sistemoje registruotų įvykių informacijai perduoti.
5.23. Naudotojas, turintis atitinkamai Sistemoje sukonfigūruotą rolę, turi turėti galimybę nuotoliniu būdu peržiūrėti blaivumo patikrų rezultatus.
5.24. Naudotojas, turintis atitinkamai Sistemoje sukonfigūruotą rolę, turi turėti galimybę valdyti darbuotojų ir atsakingų asmenų sąrašus, sudaryti tvarkaraščius, administruoti patikros parametrus.
5.25. Visi alkotesteriai susieti su Sistema teikiami kalibruoti su atlikta metrologine patikra. Jų periodinis kalibravimas ir metrologinės patikros atliekamos ne rečiau kaip kas 6 (šešis) mėnesius viso sutarties galiojimo metu tiekėjo lėšomis.
5.26. Sistemų techninę priežiūrą, aptarnavimą bei gedimų šalinimą atlieka tiekėjas savo lėšomis. Sistemos gedimo atveju, techninio aptarnavimo metu ir kitais atvejais, kai nuomojamas alkotesteris yra neeksploatuotinas, tiekėjas suteikia pakaitinį alkotesterį.
5.27. Tiekėjas turi užtikrinti, kad Pirkėjo duomenys niekam nebus perduodami.
5.28. Sistemos įvykių žurnaluose turi būti registruojami ir saugomi visų naudotojų (esamų / aktyvių, de-aktyvuotų ir ištrintų) visi atlikti veiksmai kartu su veiksmų turiniu (angl. user activity logging), visi naudotojų paskyrų ir privilegijų / rolių keitimo veiksmai kartu su veiksmų turiniu (angl. security change logging).
5.29. Prieigos teisių valdymui turi būti galimybė sukonfigūruoti kelių veiksnių autentifikavimą (angl. multi-factor authentication).

	6.
	Prekių pristatymo vieta
	6.1. Tiekėjas užtikrina Pirkėjui nuotolinę prieigą prie sistemos.
6.2. Tiekėjas turi pristatyti Alkotesterius Pirkėjo nurodytais adresais Vilniuje.

	7.
	Prekių pristatymo terminas
	7.1. Prekės turės būti pristatytos ir paruoštos eksploatavimui ne vėliau kaip per dešimt dienų nuo sutarties pasirašymo dienos. 
7.2. Tiekėjas privalo užtikrinti, kad Sistema būtų palaikoma ir veiktų be trikdžių visą sutarties vykdymo laiką.
7.3. Tiekėjas turės teikti Prekes nurodytais adresais nenutrūkstamai visą sutarties galiojimo laikotarpį.

	8.
	Kokybė ir trūkumų pašalinimas
	8.1.	Prekių trūkumais laikomi: neatitikimai Techninės specifikacijos reikalavimams ir teisės aktams, reglamentuojantiems Paslaugų kokybę, pvz. prekės nepateikia ataskaitos, neatlieka biometrijos, netiksliai atlieka alkoholio koncentracijos matavimus, nutrūksta aparato veikimas dėl neužtikrinto internetinio ryšio ir kt.
8.2.	Pirkėjas turi teisę kreiptis telefonu ir / ar elektroniniu paštu į Tiekėją dėl Prekių ir (ar) Prekių rezultato trūkumų pašalinimo ne vėliau kaip per tris darbo dienas nuo Prekių trūkumų užfiksavimo dienos.  
8.3.	Pirkėjo nustatytiems Prekių rezultato trūkumams šalinti nustatomas vienos darbo dienos terminas.

	9.
	Garantija
	9.1. Prekių trūkumai pastebėti nuomos sutarties galiojimo metu turi būti pašalinti per 1 darbo dieną nuo informavimo apie pastebėtus trūkumus.

	10.
	Žalieji reikalavimai
	10.1. Prekių pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas. Pateikiami atitiktį reikalavimams įrodantys dokumentai: gamintojo ir (ar) prekės tiekėjo  raštiškas patvirtinimas, kad prekių pakuotės yra perdirbamos ar deklaracija arba kiti lygiaverčiai įrodymai.

	11.
	Kartu su Prekėmis pateikiami dokumentai
	11.1. instrukcijos lietuvių kalba;
11.2. prie kiekvieno alkotesterio atliktos ir galiojančios metrologinės patikros aktas.
11.3. Sistemos kūrimo, palaikymo ir vystymo veikloje turi būti įgyvendintos organizacinės ir techninės saugumo valdymo priemonės, atitinkančios ISO27000 šeimos arba lygiaverčių standartų reikalavimus. Šių priemonių įgyvendinimas turi būti patvirtintas reguliarių vidinių ir (arba) išorinių patikrų rezultatais ir (arba) sertifikatais, įskaitant bet ne apsiribojant SOC2 ir SSAE18 (jei debesijos sprendimas)  arba lygiavertėmis ataskaitomis. Tiekėjas turi pateikti atitiktį patvirtinančią dokumentaciją (pvz. sertifikatus ar ataskaitas) Pirkėjui.



